# Govern de Catalunya 2012-2016

El govern de la Generalitat de Catalunya des de 2012 correspon al nomenat pel president de la Generalitat, Artur Mas, en la X legislatura parlamentària del període democràtic.

## Cronologia

Arran de les eleccions al Parlament de Catalunya de 2012 del 25 de novembre CiU va patir una davallada considerable del nombre d'escons i només n'obtingué 50, la qual cosa suposà una pèrdua de 12 escons respecte a les eleccions anteriors, Esquerra es quedà a l'oposició tot donant estabilitat al govern de la Generalitat de Catalunya encapçalat per Artur Mas. Aquests comicis donaren una majoria parlamentària a les forces polítiques partidàries de celebrar un referèndum sobre la independència de Catalunya que havia assumit anteriorment el president Mas.
La vigília d'aquell Nadal, el 24 de desembre de 2012, Artur Mas i Gavarró, de Convergència i Unió, va ser investit per segona vegada president de la Generalitat de Catalunya prenent possessió del càrrec. El dia 27 va nomenar els consellers del Consell Executiu de la Generalitat, que van prendre possessió el mateix dia.
Entre els components del Govern hi havia vuit membres militants de Convergència Democràtica de Catalunya (CDC), tres d'Unió Democràtica de Catalunya i dos consellers independents, Ferran Mascarell i Boi Ruiz, que van repetir el mateix càrrec que exercien l'anterior mandat. El 17 de juny de 2015 Unió Democràtica de Catalunya va anunciar els seus tres consellers que sortien del govern després de les tensions amb Convergència Democràtica de Catalunya.
Durant el seu mandat va impedir la celebració d'un multireferèndum promogut per la Candidatura d'Unitat Popular (CUP) i diversos col·lectius de l'espai que esdevindria Catalunya en Comú, i el 9 de novembre de 2014 es va dur a terme la Consulta sobre la independència de Catalunya, dos ciutadans van morir en ser detinguts pels Mossos d'Esquadra, i va expedientar Mossos per la Independència per l'ús de l'escut oficial dels Mossos d'Esquadra en el seu logotip.

## Composició del Govern
### 22 de desembre de 2012 - 22 de juny de 2015

El 27 de desembre de 2012, el president de la Generalitat, Artur Mas, va nomenar la vicepresidenta i els consellers del Govern de Catalunya que entre els anys 2012 i 2015 estava configurat amb la següent composició:
* Artur Mas i Gavarró (CDC), president de la Generalitat
* Joana Ortega i Alemany (UDC), vicepresidenta del Govern i consellera de Governació i Relacions Institucionals
* Francesc Homs i Molist (CDC), conseller de Presidència i portaveu del Govern
* Andreu Mas-Colell (CDC), conseller d'Economia i Coneixement
* Irene Rigau i Oliver (CDC), consellera d'Ensenyament
* Boi Ruiz i Garcia (independent), conseller de Salut
* Ramon Espadaler i Parcerisas (UDC), conseller d'Interior
* Santi Vila i Vicente (CDC), conseller de Territori i Sostenibilitat
* Ferran Mascarell i Canalda (independent), conseller de Cultura
* Josep Maria Pelegrí i Aixut (UDC), conseller d'Agricultura, Ramaderia, Pesca, Alimentació i Medi Natural
* Neus Munté i Fernández (CDC), consellera de Benestar Social i Família
* Felip Puig i Godes (CDC), conseller d'Empresa i Ocupació
* Germà Gordó i Aubarell (CDC), conseller de Justícia
* Jordi Baiget i Cantons (CDC), secretari del Govern

### 22 de juny de 2015 - 16 de novembre de 2015

Amb motiu de la sortida del Govern dels consellers membres d'Unió Democràtica de Catalunya, el 22 de juny de 2015, el president de la Generalitat va cessar els consellers sortints i va refer el Govern que va quedar amb el següent format:
* Artur Mas i Gavarró (CDC), president de la Generalitat
* Neus Munté i Fernández (CDC), vicepresidenta del Govern, consellera de Benestar Social i Família i portaveu del Govern
* Francesc Homs i Molist (CDC), conseller de Presidència
* Meritxell Borràs i Solé (CDC), consellera de Governació i Relacions Institucionals
* Andreu Mas-Colell (CDC), conseller d'Economia i Coneixement
* Irene Rigau i Oliver (CDC), consellera d'Ensenyament
* Boi Ruiz i Garcia (independent), conseller de Salut
* Jordi Jané i Guasch (CDC), conseller d'Interior
* Santi Vila i Vicente (CDC), conseller de Territori i Sostenibilitat
* Ferran Mascarell i Canalda (independent), conseller de Cultura
* Jordi Ciuraneta i Riu (CDC), conseller d'Agricultura, Ramaderia, Pesca i Alimentació
* Felip Puig i Godes (CDC), conseller d'Empresa i Ocupació
* Germà Gordó i Aubarell (CDC), conseller de Justícia
* Jordi Baiget i Cantons (CDC), secretari del Govern

### 16 de novembre de 2015 - 14 de gener de 2016

El 16 de novembre de 2015, el president de la Generalitat va assumir la direcció superior del Departament de Presidència i va cessar de les seves funcions el conseller. L'exectiu català va a passar a ser integrat pels següents consellers i conselleres:
* Artur Mas i Gavarró (CDC), president de la Generalitat
* Neus Munté i Fernández (CDC), vicepresidenta del Govern, consellera de Benestar Social i Família i portaveu del Govern
* Meritxell Borràs i Solé (CDC), consellera de Governació i Relacions Institucionals
* Andreu Mas-Colell (CDC), conseller d'Economia i Coneixement
* Irene Rigau i Oliver (CDC), consellera d'Ensenyament
* Boi Ruiz i Garcia (independent), conseller de Salut
* Jordi Jané i Guasch (CDC), conseller d'Interior
* Santi Vila i Vicente (CDC), conseller de Territori i Sostenibilitat
* Ferran Mascarell i Canalda (independent), conseller de Cultura
* Jordi Ciuraneta i Riu (CDC), conseller d'Agricultura, Ramaderia, Pesca i Alimentació
* Felip Puig i Godes (CDC), conseller d'Empresa i Ocupació
* Germà Gordó i Aubarell (CDC), conseller de Justícia
* Jordi Baiget i Cantons (CDC), secretari del Govern

## Referències

* ↑ «Esquerra rebutja formar Govern amb Mas però facilitarà la seva investidura». Cadena Ser, 29-11-2012. [Consulta: 27 octubre 2024].
* ↑ Partal, Vicent. «Un govern plural per a fer el referèndum». Vilaweb, 25-11-2012. Arxivat de l'original el 2012-11-28. [Consulta: 27 novembre 2012].
* ↑ «Els Mossos fan retirar meses del multireferèndum a Olot, Figueres, Lloret i l'Escala». Diari de Girona, 25-05-2014. [Consulta: 8 novembre 2024].
* ↑ Rios, Pere. «El 81% de persones voten sí a la independència de Catalunya». El Pais, 10-11-2014. [Consulta: 8 novembre 2024].
* ↑ «Dos hombres mueren en tres horas tras ser reducidos por los Mossos», 03-03-2014.
* ↑ «Muere un hombre tras ser reducido por los Mossos d'Esquadra» (en castellà), 07-10-2013.
* ↑ «La conselleria d'Interior expedienta Mossos per la Independència perquè no facin servir l'escut del cos». Ara, 26-02-2015. [Consulta: 8 novembre 2024].
* ↑ «DECRET 166/2012, de 27 de desembre, pel qual es nomenen la vicepresidenta del Govern, els consellers i conselleres dels departaments de la Generalitat de Catalunya i el secretari del Govern.». Diari Oficial de la Generalitat de Catalunya, 27-12-2012. Arxivat de l'original el 27 d’octubre 2022 [Consulta: 27 d’octubre 2022].
* ↑ «DECRET 115/2015, de 22 de juny, de canvi de denominació d'un departament i de modificació del Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya». Diari Oficial de la Generalitat de Catalunya, 22-06-2015.
* ↑ «DECRET 111/2015, de 22 de juny, pel qual es nomena la senyora Neus Munté i Fernàndez vicepresidenta del Govern». Diari Oficial de la Generalitat de Catalunya, 22-06-2015.
* ↑ «DECRET 112/2015, de 22 de juny, pel qual es nomena la senyora Meritxell Borràs i Solé consellera de Governació i Relacions Institucionals». Diari Oficial de la Generalitat de Catalunya, 22-06-2015. Arxivat de l'original el 20 de març 2022 [Consulta: 27 d’octubre 2022].
* ↑ «DECRET 113/2015, de 22 de juny, pel qual es nomena el senyor Jordi Jané i Guasch conseller d'Interior». Diari Oficial de la Generalitat de Catalunya, 22-06-2015.
* ↑ «DECRET 114/2015, de 22 de juny, pel qual es nomena el senyor Jordi Ciuraneta i Riu conseller d'Agricultura, Ramaderia, Pesca i Alimentació». Diari Oficial de la Generalitat de Catalunya, 22-06-2015.
* ↑ «DECRET 245/2015, de 14 de novembre, de cessament del senyor Francesc Homs i Molist com a conseller de la Presidència.». Diari Oficial de la Generalitat de Catalunya, núm. 6.998, 16-11-2015.